EELNÕU
NARVA LINNAVALITSUS

M Ä Ä R U S 
Narva                                                                                                              ..............nr ...........

Vastavalt koolieelse lasteasutuse seaduse § 9¹ lõikele 3, Narva Linnavolikogu 28.09.2006.a määruse nr 42 „Narva linna arengudokumentide menetlemise kord“ § 21 punktile 4 ja  Narva Linnavalitsuse 14.06.2006 määruse nr 741 „Narva linna munitsipaalsete koolieelsete lasteasutuste ning põhikoolide ja gümnaasiumide arengukavade kinnitamise kord“ punktile 6

Koolieelse lasteasutuse Põngerjas

arengukava 2010-2014 kinnitamine
1. Kinnitada koolieelse lasteasutuse Põngerjas arengukava 2010-2014 (arengukava lisatud).
2.  Määrus jõustub seadusega sätestatud korras.

Õ I E N D

Narva Linnavalitsuse Kultuuriosakond valmistas ette Narva linna munitsipaalse koolieelse lasteasutuse Põngerjas arengukava 2010-2014 kinnitamise eelnõu.

Vastavalt seadusandlusele koolieelne lasteasutus Põngerjas töötas välja koostöös hoolekogu ja pegagoogilise nõukoguga käesoleva arengukava viieks aastaks.

Narva koolieelse lasteasutuse Põngerjas arengukava on dokument, mis määrab ära lasteaia arenduse põhisuunad ja valdkonnad arengustrateegiatena. Lähtudes arengustrateegiatest sisaldab dokument ka tegevuskava viieks aastaks ja arengukava uuendamise korra.

Lasteasutuse Põngerjas arengukava lähtub koolieelse lasteasutuse seaduse §9¹ arengukavale esitatud nõuetest, asutuse põhimäärusest, lasteaia õppekavast ja Narva linna arengukavast. 

Vastavalt Kohaliku omavalitsuse korralduse seaduse § 37 lõikele 5 Narva Linnavalitsuse Kultuuriosakond korraldas koolieelse lasteasutuse Põngerjas arengukava 2010-2014 avalikustamise avaliku teabe seaduse alusel lasteasutuse tegevuse kajastamiseks lasteasutuse veebilehel. Koolieelse lasteasutuse Põngerjas arengukava ja tegevuskava 2010-2014 on tutvustatud koolieelse lasteasutuse Põngerjas pedagoogilisele nõukogule ja koolieelse lasteasutuse Põngerjas hoolekogule.

Seoses sellega, et Narva Linnavolikogu oma 20.04.2006.a. määrusega nr 15 delegeeris lasteasutuste arengukavade kinnitamist Narva Linnavalitsusele, Narva Linnavalitsuse Kultuuriosakond esitab käesoleva arengukava kinnitamiseks Narva Linnavalitsusele.

